Ян Яўстах Тышкевіч

Ян Яўстах Тышкевіч (1571, Берасце — 1631) — вялікалітоўскі дзяржаўны дзеяч.

У 1601 стаў каралеўскім ротмістрам. Надворны падскарбі літоўскі ў 1607—1611, з 1611 мсціслаўскі, а з 1615 — берасцейскі ваявода.

З’яўляўся таксама старостам дудскім, лайскім, мазырскім і камянецкім.

 Сям’я 
Паходзіў з лагойскай лініі роду Тышкевічаў, сын берасцейскага ваяводы Юрыя Тышкевіча і яго другой жонкі Тэадоры Валовіч, дачкі новагародскага кашталяна Рыгора Валовіча. Меў братоў Тэадора Фрыдэрыка, Марціна, Пятра і Аляксандра

Быў двойчы жанаты. Першы раз ажаніўся да 1595 года з князёўнай Соф’яй Вішнявецкай (памерла пасля 1612), дачкой кіеўскага кашталяна Міхаіла Вішнявецкага. Меў з ёй дзяцей:
 Антонія Яна (каля 1609—1649), надворнага літоўскага маршалка;
 Юрыя (? — 1656), віленскага біскупа;
 Казіміра (? — 1649), падкаморага берасцейскага;
 Крыштафа (? — 1666), чарнігаўскага ваяводу;
 Феліцыяна (1609 — 1649), чашніка кіеўскага;
 Канстанцыю, жонку Яна Завішы;
 Сюзану, жонку спачатку віцебскага кашталяна Яўстаха Курча, а потым новагародскага кашталяна Самуэля Статкевіча;
 Альжбэту, жонку спачатку Яна Фарэнсбаха, а потым віцебскага кашталяна Мікалая Завішы.

Другі раз ажаніўся з Кацярынай Сямашка, але дзяцей з ёй не меў.

 Спасылкі 
  Генеалогія магнацкіх радоў Рэчы Паспалітай 

Ян Яўстах
Катэгорыя:Сенатары Рэчы Паспалітай
Катэгорыя:Ваяводы берасцейскія
Катэгорыя:Ваяводы мсціслаўскія
Катэгорыя:Падскарбіі надворныя літоўскія
Катэгорыя:Старосты мазырскія
Катэгорыя:Старосты камянецкія
Катэгорыя:Старосты дудскія